चिन आरो ब्रितेइन नि गेजेराव नांलायनाय, ब्रितेइन आ साननैसो सिगां चिन ग्लोबेल टेलिभिशन नेतवर्क खौ आयेन नि बेरेखा खालामनानै बन्ध खालामदोंमोन। दायो चिन आ बिबिसि वर्ल्ड निउस खौ चिन आव फोसावनायनिफ्राय बन्ध खालामबाय। बन्ध खालामनायनि जाहोनखौ कन्टेन्ट भायलेशन होनना बुंदों। 3 फेब्रुवारिखालि चाइनिस केम्प आव उइघु आयजो नि सायाव आथोनारि गाग्लोबनायनि सायाव खौरां फोसावदोंमोन, लोगोसे करना नि बो गोबां खौरां फोसावदोंमोन, बेनि थाखायनो रागा जोंनानै चिन नि ब्रदकास्तिं नेमखान्थि बिफान आ बन्ध खालामनानै होयो।